Daoust hag un dolpadeg bigi kozh evel ar re all e vefe Gouel Pempoull ? Ur gouel sonerezh evel ma vez kalz ? Tamm ebet : Emvod etrebroadel kan ar vartoloded eo gouel Pempoull, da gentañ-penn, Mekka ar chanaouennoù hej-dihej. War an holl vagoù, e pevar chorn ar bed, e  talveze ar chanaouennoù-se da luskañ ha da reizhañ embregadennoù ar vartoloded, er bourzh pe war ar chae. War vor, hag e tavarnioù ar porzhioù, e tegasent plijadur dar prantadoù diskuizh na challed ket tremen hepto. Diamzeret eo bremañ o zalvoudegezh abalamour da araokadennoù an teknik (pe dre o faot), setu meo deuet ar chanaouennoù martoloded da binvidikaat glad ar mor hag ar sonerezh hiziv an deiz. Eus ar Mor Kreizdouar da Europa ar Reter pe da Amerika, e kont ar chanaouennoù-mor dimp avanturioù  marzhus, enno beajoù ha dizoloadennoù, peñseoù ha kurioù, karantez ha kamaladegezh.